Predkladacia správa

	Materiál sa predkladá na rokovanie vlády SR na základe uznesenia vlády SR č. 524/2001.

	Obsahom materiálu je aktualizovaný odpočet plnenia úloh uznesení vlády SR č. 363/2001 a č. 366/2001 k 30. novembru 2001. Súčasne tento odpočet reaguje na uznesenie vlády SR č. 1099, ktoré vláda SR prijala na svojom rokovaní dňa 21. novembra 2001 k Odpočtu plnenia úloh uznesení vlády SR č. 363/2001 a č. 366/2001 k 30. septembru 2001.

	Okrem vládou odsúhlasených zmien súvisiacich s úlohami uznesení vlády SR č. 363/2001 a č. 366/2001, ktoré obsahuje časť B. uznesenia vlády SR č. 1099/2001, je týmto uznesením v ukladacej časti v bode C.3 uložené ministrovi práce, sociálnych vecí a rodiny v spolupráci s ministerkou financií, ministrom vnútra a ministrom zdravotníctva predložiť na rokovanie Porady ekonomických ministrov a následne na rokovanie vlády SR „Vyhodnotenie kontrolnej činnosti za obdobie máj 2000 – apríl 2001 realizovanej na základe dohody o spolupráci pri koordinácii a výkone kontroly nelegálnej práce“ v termíne do 30. novembra 2001.

	Uvedená úloha je splnená. Materiál bol v stanovenom termíne predložený na rokovanie Porady ekonomických ministrov a následne po jeho prerokovaní v PEM bude predložený na rokovanie vlády SR.

	Druhou úlohou, ktorej termín splnenia sa vzťahuje k hodnotenému obdobiu, t.j. november 2001, je vypracovanie „Analýzy rozdielov medzi skutočnými a oficiálnymi príjmami“ v zmysle opatrenia č. 10 uznesenia vlády SR č. 366/2001 a v zmysle bodu II/2 prílohy k uzneseniu vlády SR č. 524/2001. Aj táto úloha bola v stanovenom termíne splnená a materiál bol predložený na rokovanie Porady ekonomických ministrov vlády SR.

	Súhrnne je možné konštatovať tak, ako to vyplýva aj z tabuľkovej časti predkladaného odpočtu, že všetky úlohy za rezort práce, sociálnych vecí a rodiny, ktorých splatnosť bola stanovená do 30. novembra 2001, boli splnené. Ďalšie úlohy, ktorých termín predloženia je 15. december 2001, resp. 31. december 2001 a január 2002, sa priebežne zabezpečujú.